रविवार

हा आठवड्यातील एक वार आहे. सोमवारपासून मोजला तर हा आठवड्यातील शेवटचा, म्हणजे सातवा दिवस येतो. भारतात हा वार ’रवी'चा म्हणजेच सूर्याचा दिवस समजला जातो. त्यामुळे याला 'आदित्यवार' (आदित्य=सूर्य) किंवा बोली भाषेत 'आइतवार' म्हंटले जाते, आणि इंग्रजीत 'संडे'.

ज्या ज्या देशावर कधी काळी ब्रिटिश सत्ता होती त्या त्या देशात रविवार हा सुट्टीचा दिवस असतो. शिक्षणसंस्था, कार्यालये आणि बँका या दिवशी बंद असतात. 

एके काळी भारतात कामगारांना रविवारची सुट्टी नसे. नारायण मेघाजी लोखंडे यांनी मुंबईत इ.स.१८८४ मध्ये ’बॉंबे मिल हॅंड्स’ ही भारतातली पहिली कामगार संघटना स्थापन केली. त्यांनी त्या काळच्या फॅक्टरी कमिशनकडे अनेक मागण्या केल्या.  त्यातली रोजच्या कामातली अर्ध्या तासाची जेवणाची सुटी आणि रविवारची साप्ताहिक सुट्टी या दोन महत्त्वाच्या मागण्या होत्या. त्यासाठी २४ एप्रिल १८९० रोजी हजारो कामगारांचा मोर्चा निघाला होता.  अखेर १० जून १८९० पासून दर रविवारची सुट्टी देण्याचे गिरणी मालकांनी मान्य केले. २०१५ साली १० जूनला या रविवारच्या सुट्टीचा १२५वा वर्धापन दिन साजरा झाला.
पुण्यात रविवार हा मिसळवार म्हणून ओळखला जातो.

वर्ग:हिंदू कालमापन
वर्ग:जागतिक कालमापन
वर्ग:हिंदू पंचांग
वर्ग:ज्योतिष
वर्ग:सप्ताह